
2241. Sülysáp, Szent István tér 1.
Telefon, fax: (06-29) 435-001, (06-29) 435-003

NYILVÁNOS
Szám: 1322-11/2012
Előterjesztést készítette: Tóth Krisztina jegyző
Előterjesztés elkészítésének időpontja: 2012. április 12.
Előterjesztést véleményezi: PTÜB
Döntés módja: nyílt szavazás, egyszerű szótöbbség

Mellékletek: Belső ellenőrzési jelentés 2011.
E L Ő T E R J E S Z T É S

Sülysáp Nagyközség Önkormányzata Képviselő-testületének

2012. április 19-én tartandó munkaterv szerinti ülésére

9. napirendhez

Tárgy:
Az önkormányzat 2011. évi működéséről szóló éves ellenőrzési jelentés megtárgyalása
Tisztelt Képviselő-testület!

A helyi önkormányzatokról szóló 1990. évi LXV. törvény 92. §-a szerint a jegyző köteles gondoskodni a belső ellenőrzés működtetéséről az államháztartásért felelős miniszter által közzétett módszertani útmutatók és a nemzetközi belső ellenőrzési standardok figyelembevételével. A helyi önkormányzat belső ellenőrzése keretében gondoskodni kell a felügyelt költségvetési szervek ellenőrzéséről is.
A belső ellenőrzést végző személy vagy szervezet a jogszabályoknak és belső szabályzatoknak való megfelelést, valamint gazdaságosságot, hatékonyságot és eredményességet vizsgálva megállapításokat és ajánlásokat fogalmaz meg a jegyző és a polgármester részére, illetve – külön jogszabályban meghatározott – éves ellenőrzési jelentést készít, melyet a polgármesternek a tárgyévet követően, a zárszámadási rendelettervezettel egyidejűleg kell a Képviselő-testület elé terjesztenie.

Önkormányzatunk a belső ellenőrzési feladatokat a Tápió-vidéki Többcélú Kistérségi Társulással kötött feladat-ellátási szerződés keretében látja el, mindig az előző évben elfogadott belső ellenőrzési terv alapján. Évente általában 3 célterület vizsgálatára kerül sor, ezek 2011-ben a következők voltak:

1. az önkormányzat informatikai lefedettsége,
2. a Faluszolga Kft. gazdálkodása, 
3. az önkormányzat által lebonyolított közbeszerzések szabályozottsága, dokumentálása.

A Kiss Ferenc belső ellenőrzési vezető által készített 2011. évi jelentés súlyos problémákat egyik területen sem állapított meg, azonban kisebb hibák, hiányosságok előfordulnak az Önkormányzat működésében. Ezek megszüntetéséről folyamatosan gondoskodunk. 

Mindezek alapján kérem a jelentés szíves elfogadását az alábbi határozati szöveggel:
…/2012. (IV. 19.) ÖKT határozati javaslat

Sülysáp Nagyközség Önkormányzatának Képviselő-testülete a helyi önkormányzatokról szóló 1990. évi LXV. törvény 92. § (10) bekezdése alapján

1./ az önkormányzat 2011. évi működéséről készült, 2012. február 15-én kelt éves ellenőrzési jelentést elfogadja;
2./ utasítja a polgármestert, a jegyzőt, valamint a Faluszolga Kft. vezetőjét az ellenőrzés során megállapított hibák és hiányosságok kiküszöbölésére, a jelentésben foglalt szükséges intézkedések megtételére.  

Határidő: azonnal

Felelős: polgármester, jegyző, Cseri Tamás ügyvezető
Sülysáp, 2012. április 12.

Horinka László sk. 


polgármester

